यही बात उपन्यासों पर भी लागू होती है। अज्ञेय की ‘शेखर : एक जीवनी’ (1941) से लेकर मैत्रेयी पुष्पा की ‘कस्तूरी कुण्डल बसै’ (2003) तक दांते के विचार अपने स्वाभाविक रूप में आज भी प्रासंगिक हैं। उपन्यासों में मौजूद आत्मकथात्मक और जीवनी परक लेखन पर कई महत्वपूर्ण मनोवैज्ञानिकों ने अपनी बात रखी है। लेकिन इस विषय पर इनमें कोई एक मत स्थापित नहीं हो पाया है। इनके अलग-अलग पक्षों को सामने लाना इस लेख का एक उद्देश्य भी है।